Rikunarita-ORG/Wikinium huggingface dataset:
# Corea Sude

|  |
| --- |
| **Corea Sude** |
|  |  |
|  |
| **Informa jeneral** |
| Capital: | Seoul |
| Lingua ofisial: | Corean |
| **Dirije** |
| Governa: |  |
| - Xef de stato: | Yoon Suk Yeol |
| - Xef de governa: | Han Duck-soo |
| **Otras** |
| Area: | km² |
| Popla: | 50 801 405 |
| Densia: |  |
| PIB: |  |
| Mone: |  |
| Zona de ora: |  |
| Numero de telefon: |  |
| Interede: |  |
|  |

**Corea Sude**, nomida ofisial la **Republica de Corea** (e ance conoseda como **Tehan** en elefen), es un pais en Asia este, e plu spesifada, en la parte sude de la penisola de Corea. Sua teritorio es composada ofisial de la intera de la penisola de Corea e isolas visina, cual es per la plu parte montaniosa. Tehanes ave un cultur distinguida urban, car dui de los abita en construidas alta cual es consentrada en la Area Capital de Seoul; 25 milion persones abita asi. Seoul, la capital de la pais, es la ses de la sites global xef, ave un economia cual es la sinco de la plu grande, e es la sete de la paises la plu sustable en la mundo.

En la sentenio 15, coreanes ia ave un cualia de vive ce ia es un de la plu bon en la mundo, e Sejong la grande ia inventa Hangul per promove alfabetisme entre la popla corean jeneral e ia capasi cualcun per aprende leje e scrive e per envia informa scriveda con fasilia, en loca de pasa anios per aprende xines antica complicada.

La site capital es Seoul.

La lingua ofisial de Corea Sude es corean (hangugo).

La cuantia de abitores en 2015 ia es sirca 50 801 405.

46,5% de coreanes sude no ave un relijio. En la anio 2005, 22,8% ia es budistes, 18,3% ia es protestantes, e 10,9% ia es catolicas roman, con 29,2% como cristianes. La coreanes sude ci no ave un relijio aumenta aora. En la anio 1945, sola 2% ia es cristianes. Otra relijios cual es en la pais es relijios nativa como chondoisme, suunisme, dangunisme, bocheonisme e daesun jinrihoe.

## Otra sites in Corea Sude

* Ansan
* Anseong
* Anyang
* Bucheon
* Busan
* Daejeon
* Dongducheon
* Gwangyang
* Icheon
* Incheon
* Jinhae
* Masan
* Ulsan
# Corean (lingua)

| **Corean** 한국어 / 韓國語 hangugeo 조선말 / 朝鮮 chosŏnmal |
| --- |
| **Parlada en:** | Corea Norde Corea Sude |
| **Area:** |  |
| **Tota parlores:** | 86 milion |
| **Familia:** | Altaica o isolada |
| State ofisial |
| **Lingua ofisial de:** | Corea Norde Corea Sude |
| **Regulada par:** |  |
| Sifras |
| **ISO 639-1:** | ko |
| **ISO 639-2:** | ko |
| **ISO 639-3:** |  |
| **SIL:** |  |
| Mapa |
|  Dialetos de corean. |
| Vide ance: Lingua – Lista de linguas |

La **lingua corean** (*hangugeo* o 한국어 en Corea Sude, e *choseoneo* o 조선어 en Corea Norde) es la lingua ofisial de e Corea Norde e Corea Sude, e es ance parlada en Xina prosima, en sites como Dandong, Tumen e Xenyang. On ave ance multe migrores ci parla corean tra la mundo. Sirca 78 milion persones parla la lingua.

Corean es poneda par multe linguistes en la familia de linguas altaica, ma plu regarda lo como un lingua isolida.

Corean ave un alfabeta bela e orijinal, nomida hangul.

Han-gu-geo = Corea-pais-lingua.
# Rusce (lingua)

| Rusce (русский язык) |
| --- |
| Parlada en: | Rusia e otras |
| Area: | Europa e Asia |
| Tota parlores: | 300 miliones |
| Ordina: |  |
| Familia: | Linguas slavica |
| State ofisial |
| Lingua ofisial de: |  |
| Regulada par: |  |
| Sifras |
| ISO 639-1 | ru |
| ISO 639-2 | rus |
| SIL | rus |
|  Locas do rusce es parlada. |
| Vide ance: Lingua – Lista de linguas |

**Rusce** (русский язык, transcriveda: russkiy yazyk, AFI: [ˈruskʲɪj jɪˈzɨk]) es la lingua slavica la plu parlada; lo es ance parlada en la area la plu grande, de Europa este a Asia sentral e norde. Lo es un lingua slavica este, con bielarusce, ucrainsce, e rusin. Ance como la otras, rusce es scriveda en la alfabeta cirilica. Esemplos de slavonica este vea, la asendente de rusce, es atestada de sirca la sentenio 10.

Oji, rusce es multe usada estra Rusia, e un cuatri de la literatur de siensa es scriveda en rusce. Lo es un lingua ofisial en Rusia, Bielarus, Cazacstan, Cirgistan e multe teritorios minor o nonreconoseda. Lo es un lingua nonofisial ma multe parlada en Ucraina, e a grado min grande en otra paises cual ia es republicas composante de la URSS e en membros pasada de la Bloco Este. Rusce es la lingua prima per 147 milion persones, e un lingua du de sirca 113 milion (1999, 2000).

Rusce distigui entre consonantes con un pronunsia suordinada palatal e consonantes sin esta, cual on nomi la sonas *mol* e *dur*. Cuasi cada consonante ave un corespondente dur o mol, e esta distingui es un cualia importante de la lingua. Un otra aspeta importante es la redui de vocales nonasentuada. Asentua, cual es nonpredisable, no es normal indicada en la ortografia, an si un sinieta agu elejable (знак ударения, *znak udareniya*) pote es usada per marca asentua; per distingui entre parolas omograf, per esemplo замо́к (*zamók*, cual sinifia "un clavi") e за́мок (*zámok*, cual sinifia "un castel"); o per indica la pronunsia propre de parolas o nomes noncomun.

Un esemplo:

   Отче наш, сущий на небесах! да святится имя Твое;

   да приидет Царствие Твое; да будет воля Твоя и на земле, как на небе;

   хлеб наш насущный дай нам на сей день;

   и прости нам долги наши, как и мы прощаем должникам нашим;

   и не введи нас в искушение, но избавь нас от лукавого.

   Ибо Твое есть Царство и сила, и слава во веки веков.

                                                          Аминь.

Transcriveda en leteras latina:

 Otxe nax, suxtxi na nebesah! Da sviatitsia imia Tvoio;

 da priidiet Tsarstvie Tvoio; da budet volia Tvoia i na zemle, kak na nebe;

 hleb nax nasuxtxni dai nam na sei den;

 i prosti nam dolgi naxi, cac i mi proxtxaiem doljnicam naxim;

 i ne vedi nas v iskuxenie, no izbav nas ot lucavogo.

 Ibo Tvoio iest tsarstvo i sila i slava vo veci vecov.

                                                           Amin.

| Linguas slavica |
| --- |
| **Slavica ueste** | rusce • bielarusce • ucrainsce • rusinian |
| **Slavica este** | polsce • caxubian • polabian • sorbsce alta • sorbsce basa • txesce • slovensce |
| **Slavica sude** | slovenian • bosnian, corvatsce e serbsce • macedonsce • balgarsce |
| **Otras** | protoslavica • slavonica vea eglesal • medjusloviansce |
# Tai (lingua)

**Tai** (ภาษาไทย, transcrive: phasa thai, transletera: p̣hās̄ʹāthịy; IPA: [pʰāːsǎːtʰāj]), es la lingua nasional e ofisial de Tai, e la lingua madre de la popla Tai. El es un membro de la familia de linguas Tai-Kadai, cual es posible orijinal de Xina sude. Tai es un lingua analisal, e el ave tonos. Tai es parlada par sirca 65 milion persones (1990).
# Busan

**Busan** o **Pusan** (부산, 釜山) es la site la du plu grande en Corea Sude. El es locada a la costa sude, en la provinse de Gyeongsangnam-do, a 35°6'10" Norde, 129°2'25" Este (35.102778, 129.040278). La tota cuantia de popla es 3.65 milion. El es situada en la vale de la Rio Nakdong.

En Novembre 14 2005, la site ia anunsia ce el vole ospita la juas olimpial de 2020.

Busan es la plu grande site situada en la sude de la pais, e es la plu tepida esetante la site de Jeju en Jeju-do, un isola en la mar sude de la tera xef.

## Transporta

Busan es prosima a la site de Fucuoca en Japon, en la insula de Cyuxu. El es prosima ance a la insula de Tsushima, un insula grande con grande sinifia istorial entre Corea e Japon. La insula en la plu norde parte es sola sirca 50~60 cilometros de Busan.

## Lias esterne

* Paje ofisial de la Governa de Busan
* Galbijim Wiki paje supra Busan
* Informa per turistes

| Sites major en Corea Sude |  |
| --- | --- |
|
Busan |
Daegu |
Daejeon |
Gwangju |
Incheon |
Seoul |
Ulsan | |